A BIZOTTSÁG 386/2008/EK RENDELETE
(2008. április 29.)
a tej és tejtermékek export-visszatérítésének megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (3) bekezdésére,
mivel:
(1)
Az 1255/1999/EK rendelet 31. cikkének (1) bekezdése szerint az említett rendelet 1. cikkében felsorolt termékek világpiaci és közösségi piaci ára közötti különbséget export-visszatérítéssel lehet fedezni.
(2)
Figyelembe véve a tej- és tejtermékpiac jelenlegi helyzetét, e termékek tekintetében nem lehet export-visszatérítést megállapítani.
(3)
Az egyrészt az Európai Unió és tagállamai, másrészt a Dél-afrikai Köztársaság közötti kereskedelemről, fejlesztésről és együttműködésről szóló szerződés, amelyet a 2004/441/EK tanácsi határozat (2) hagyott jóvá, 2004. május 1-jén hatályba lépett. Az Európai Közösség és Dél-Afrika között a sajtpiac gyorsított liberalizációjáról folytatott tárgyalások során megállapodás született arról, hogy a két fél által forgalmazott sajtok tekintetében nem nyújtható export-visszatérítés.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az e rendelet mellékletében szereplő termékek tekintetében nem nyújtható az 1255/1999/EK rendelet 31. cikke szerinti export-visszatérítés.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. április 29-én.